Walentynki u Agatki
Przyszeł Hanys do Agatki
w grabach trzymoł do ni kwiotki.
Przed dwjyrzami stanył,
włosy se poprawjył.
Poluzowoł jeszcze kragel
i nerwowo przicis dzwonek.
Jeji ojciec mu otwjyro
o co chodzi,se go pyto
No jo prziszoł do Agatki
chca ji dać oto te kwiotki.
Agatko, byzuch mosz , zawołoł,
mrugnoł do ni i jom minoł.
Agatka jak go uwidziala,
o mało by nie zemdlała.
Ale Hanys nie speszony ,
wrynczo ji kwiotki i bombony.
Widzisz Agatko dzisio je św, Walentego.
Patrona pszocio wszelakigo.
A żeś ty je Walentynka moja
chca ci powiedzieć że ci pszaja.
Agatce uśmjych lotoł po gymbie,
i godo, poć na kawa, a nie rob błozna zy mie.
A spytoł żeś se mie czy cie chca?
Agatko jako to ni? Dyć jo to widza.
Nie dom se już dłuży za nos wodzić.
od dzisio byda do ciebie na zolyty chodzić
Uśmjychnyto Agatka ojcom go przedstawjyła,
szolky wyciongła i na kawa postawjyła
Z wyznanio i z Hanysa, fest rada była,
powoniała kwiotka i do wazy wraziyła.
Maria Kostrzewa
pol_Latn pol_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn nya_Latn lij_Latn szl_Latn pol_Latn pol_Latn szl_Latn szl_Latn vec_Latn szl_Latn pol_Latn smo_Latn szl_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn szl_Latn